4.3.2022
SK
Úradný vestník Európskej únie
C 105/145
3.2.
EHSV podporuje plán Komisie a jej hlavné iniciatívy na komplexné riešenie rôznych druhov znečistenia a dodržiavanie záväzkov Parížskej dohody a cieľov udržateľného rozvoja.
Aby bol tento plán skutočne ambiciózny, musia byť jeho ciele v plnom v súlade s odporúčaniami WHO.
3.3.
EHSV súhlasí s prístupom zameraným na posilnenie platných právnych predpisov v rôznych oblastiach a ich prispôsobenie v tých oblastiach, v ktorých neboli úspešne vykonávané, napríklad v súvislosti s kvalitou ovzdušia a vodou.
Opakovane zdôrazňujeme, že environmentálna politika EÚ ukázala, že slabé, rozdrobené a nejednotné vykonávanie environmentálnych právnych predpisov je závažným problémom v mnohých členských štátoch (4).
Navyše, nechýbajú nám poznatky o tom, čo by bolo potrebné urobiť, ale nedostatky sú vo vykonávaní známych, často dávno prijatých opatrení a chýba tiež politická vôľa (5).
3.4.
EHSV vyzýva Komisiu, aby začala zhromažďovať údaje, čo by jej umožnilo predložiť v najbližšom období legislatívne návrhy v oblastiach, v ktorých neexistujú, napríklad pokiaľ ide o svetelné znečistenie a vibrácie.
3.5.
Rozsah, v akom boli ciele splnené, sa posúdi na základe výsledkov monitorovania a výhľadu na rok 2024.
Tým sa otvorí diskusia na účely posúdenia úrovne ambícií a v prípade potreby dôkladnejšieho preskúmania cieľov a právnych predpisov.
EHSV sa obáva, že tento proces bude vzhľadom na krátky čas na splnenie cieľov stanovených na rok 2030 príliš dlhý, a domnieva sa, že úroveň ambícií by sa mala zvýšiť už od začiatku, to znamená už teraz.
3.6.
Ciele v oblasti znečistenia ovzdušia stanovené na rok 2030 vychádzajú z príliš starých referenčných rokov.
Referenčné roky sa pri jednotlivých cieľoch líšia, pretože vychádzajú z odlišných údajov a právnych predpisov.
Hoci je pravda, že dlhé obdobia súhrnných údajov uľahčujú prognózy, podľa EHSV by sa východiskový bod na posúdenie pokroku pri dosahovaní cieľov mal zosúladiť pre všetky ciele, aby sa získal reálny obraz o rozsahu plnenia.
3.7.
Podporný rámec by mal pomôcť podnikom a MSP vykonávať právne predpisy v oblasti kontroly znečisťovania a zároveň minimalizovať administratívnu záťaž.
Je tiež potrebné harmonizovať regulačný rámec na medzinárodnej úrovni, keďže znečistenie v EÚ sa nekončí na hraniciach.
3.8.
EHSV sa domnieva, že na zabezpečenie transformácie je nevyhnutná spolupráca medzi sektormi.
Víta preto zriadenie platformy pre zainteresované strany v oblasti nulového znečistenia a chce spolupracovať prostredníctvom Európskej platformy pre obehové hospodárstvo alebo inými spôsobmi.
Odporúča tiež nadviazať úzku spoluprácu s tretími krajinami a vytvoriť priestor na spoluprácu medzi občianskou spoločnosťou v rôznych regiónoch, keďže znečisťovanie nepozná hranice.
4.
Konkrétne pripomienky 4.1.
Podpora EÚ určená na inovácie, investície a výskum v oblasti nových zariadení a technológií je dôležitá pre všetky podniky a pre vytváranie nových kvalitných pracovných miest.
Treba však investovať do: prírody a biodiverzity (obnova ekosystému a regeneračné poľnohospodárstvo); prosperity (udržateľná infraštruktúra a prechod na udržateľnosť/energe­ tická transformácia, budovy a ekologická/verejná mobilita); a do ľudí (vzdelávanie a preklenutie digitálnej priepasti/výskum a vývoj, daňové reformy na vytvorenie spravodlivejších a rovnejších príležitostí v oblasti vzdelávania, zdravia a životného prostredia).
4.2.
EHSV vyjadruje poľutovanie nad tým, že v hierarchii nulového znečistenia sa menej zohľadňuje náprava a kompenzácia škôd súvisiacich so znečistením.
Zásada „znečisťovateľ platí“ nie je veľmi účinná, čo dokazuje vysoký počet znečistených plôch, ktoré v EÚ stále existujú.
Je potrebné vymedziť opatrenia pre prípady, keď nie je možné identifikovať znečisťovateľov alebo keď znečisťovateľ nemôže nahradiť škodu.
4.3.
Pokiaľ ide o znečistenie ovzdušia, EHSV by chcel upriamiť pozornosť Komisie na tuhé častice spojené s miliónmi predčasných úmrtí na celom svete.
Pri posudzovaní toxikologických účinkov tuhých častíc na ľudské zdravie by sa mali stanoviť štandardizované ukazovatele založené nielen na hmotnostnej koncentrácii, ale aj na veľkosti a chemickom zložení.
Pri posudzovaní zdrojov tuhých častíc je dôležitý ich oxidačný potenciál a ultrajemné častice, keďže od nich závisí stupeň nebezpečenstva, a mali by sa zahrnúť do právnych predpisov a monitorovania znečisťovania tuhými časticami.
(4) (5)
Ú. v.
EÚ C 110, 22.3.
2019, s. 33.
Ú. v.
EÚ C 123, 9.4.2021, s.
76.